Komisijos komunikatas Europos parlamentui remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Sprendimo, įsteigiančio programą „Veiklus jaunimas“ 2007–2013 m. laikotarpiui, priėmimo /* KOM/2006/0465 galutinis - COD 2004/0152 */





[pic] | EUROPOS BENDRIJŲ KOMISIJA | Briuselis, 28.8.2006 KOM(2006) 465 galutinis 2004/0152 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Sprendimo, įsteigiančio programą „Veiklus jaunimas“ 2007–2013 m. laikotarpiui, priėmimo 2004/0152 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Sprendimo, įsteigiančio programą „Veiklus jaunimas“ 2007–2013 m. laikotarpiui, priėmimo 1. APLINKYBĖS Pasiūlymas perduotas Europos Parlamentui ir Tarybai (dokumentas COM(2004) 471 galutinis – 2004/0152(COD)): | 2004 m. liepos 14 d. | Regionų komiteto nuomonė pateikta: Europos Ekonomikos ir socialinių reikalų komiteto nuomonė pateikta: | 2004 m. lapkričio 17 d. 2005 m. kovo 10 d. | Europos Parlamento nuomonė po pirmojo svarstymo pateikta: | 2005 m. spalio 25 d. | Persvarstytas Komisijos pasiūlymas (dokumentas COM(2006) 228 galutinis) pateiktas: | 2006 m. gegužės 24 d. | Bendroji pozicija priimta: | 2006 m. liepos 24 d. | 2. KOMISIJOS PASIŪLYMO TIKSLAS Programa „Veiklus jaunimas“ pirmiausia bus siekiama skatinti jaunimą įgyti Europos pilietybės patirties ir siūloma įvairių būdų bei priemonių šiai patirčiai kaupti aktyviai veikiant visais lygmenimis. Programa taip pat turėtų padėti skatinti jaunimo solidarumą, inter alia , siekiant stiprinti socialinę sanglaudą Europos Sąjungoje, ir remti jaunų žmonių iš skirtingų šalių, įskaitant Europos Sąjungai nepriklausančias šalis partneres, tarpusavio supratimą. Be to, programa turėtų būti skatinamas jaunuolių iniciatyvumas, kūrybingumas bei verslumo dvasia ir sudaromos sąlygos ugdyti asmeniniam bei profesiniam tobulėjimui svarbius gebėjimus. Pagaliau programa turėtų padėti gerinti paramos jaunimo veiklai sistemų kokybę ir ugdyti jaunimo organizacijų gebėjimus remti jaunimo veiklą bei skatinti Europos bendradarbiavimą jaunimo politikos srityje. Aiškiai paskelbtas programos tikslas – visapusiškai laikantis subsidiarumo principo didinti Bendrijos veiksmų poveikį nacionaliniu, regioniniu ir vietos lygiu. Įgyvendinant šiuos tikslus programa bus padalyta į penkis atskirus ir vienas kitą papildančius veiksmus. 3. PASTABOS DĖL BENDROSIOS POZICIJOS Bendroji pozicija buvo vienbalsiai priimta 2006 m. liepos 24 d. Komisija ją remia, kadangi buvo pasiektas tinkamas kompromisas, kuris didžia dalimi pagrįstas iš dalies pakeistu Komisijos pasiūlymu, kuriame pritarta daugeliui per pirmąjį Europos Parlamento svarstymą pateiktų ir daliniu politiniu susitarimu Tarybos suderintų pakeitimų. Be to, persvarstyto Komisijos pasiūlymo pakeitimai atspindi trijų institucijų pasiektą susitarimą, kad būtų greitai priimtas programą įsteigiantis sprendimas. Lyginant su iš dalies pakeistu Komisijos pasiūlymu, buvo atlikti vos keli nedideli pakeitimai: a) iš dalies pakeistame Komisijos pasiūlyme vietoj 4 proc. nustatytas 6 proc. minimalus programos 3 veiksmui (Jaunimas pasaulyje) skiriamos sumos dydis; b) susitarimo su Europos jaunimo forumu, įskaitant metinį darbo planą ir metinę ataskaitą Forumui, stebėsena priskiriama valdymo procedūrai („komitologija“). Pažymėtina, kad, padidinus minimalią 3 veiksmui skiriamų lėšų sumą, tik šiek tiek sumažėja dalis, paskirstytina įvairiems programos veiksmams pagal metinius prioritetus (22 proc. vietoj 24 proc.). Komisija pažymi, kad Tarybos bendrojoje pozicijoje (13 straipsnyje) nurodytas 785 mln. EUR finansinis paketas 2004 m. kainomis atitinka 885 mln. EUR dabartinėmis kainomis. 4. IŠVADA Komisija mano, kad 2006 m. liepos 24 d. vienbalsiai priimta bendroji pozicija atitinka pagrindinius tikslus ir esminius jos pasiūlymo principus. Ji pažymi, kad Europos Parlamento Kultūros ir švietimo komiteto pirmininkas 2006 m. birželio 26 d. laiške Tarybai pirmininkaujančiai valstybei narei nurodė, kad jei bendroji pozicija būtų priimta, jis rekomenduotų Komitetui patvirtinti bendrąją poziciją per antrąjį svarstymą. Todėl Komisija remia bendrąją poziciją, kuri atspindi trijų institucijų pasiektą susitarimą.